Komeet

'ne Komeet is 'n hiemelliechaam wat door de International Astronomical Union sinds 2006 es 'n klein zonnestèlselliechaam (SSSB: Small Solar System Body) weurt bestempeld. Ze zien groeter es meteoroïde en drejje in 'n elliptische baon um de Eerd. Ze bestoon oet ies, gaas en stöb ('ne zoegeneumpde "vojle sniebal"). Es ze kort bij de zon koume smèlt e deil vaan 't materie, boedoor 'n coma oontsteit ('n soort "atmosfeer") en soms 'ne start. De start steit altied vaan de zon aofgeriech (dus ouch es de komeet ziech vaan de zon verwijderd), en besteit oet twie deile, 'n start dee oet stöb besteit en eine dee oet gaas besteit.
`
De kern vaan 'ne komeet is zoe'n 1-50 km groet, de coma kin 100.000 tot 1.000.000 km groet zien. De start kin wel 150 miljoen km laank weure. D'n umlouptied um de zon kin variëre vaan inkel jaore tot doezende jaore.

*